## Deklaracija o načelima ponašanja sudionika u izborima

### NN 13/1990 (30.3.1990.), Deklaracija o načelima ponašanja sudionika u izborima

# REPUBLIČKI ODBOR ZA NADZOR IZBORA

## DEKLARACIJA

### o načelima ponašanja sudionika u izborima

1. Izbori se u hrvatskoj održavaju pod vrlo teškim uvjetima. Proces
demokratizacije je tek započeo, demokratske institucije još nisu stabilizirane,
nemamo iskustva s njima, a postoje jaki pritisci usmjereni protiv demokratizacije.
Takva situacija nameće izuzetno veliku odgovornost svim sudionicima u izborima
da svojim ponašanjem osiguraju mirni tok predizborne kampanje i uredno
provođenje samih izbora, a osobito državnim organima da zaštite odvijanje
predizbornih i izbornih aktivnosti u okviru ustava i zakona.

U izbornom natjecanju sve stranke i druge organizacije kao i državni
organi držat će se etičkih principa koji proizlaze iz demokratskog karaktera
izbornog procesa, iz općečovječanskih humanističkih vrijednosti u odnosima
među ljudima i iz metode tolerancije kao preduvjeta za civilizirano odvijanje
političkog suprotstavljanja.

I. Načela demokracije

1. Programima, statutima i konkretnim djelovanjem svaka politička i
druga organizacija koja sudjeluje u izborima jamči otvorenost svoje organizacije
za svakog građanina neovisno o njegovim osobnim obilježjima - nacionalnim,
socijalnim, vjerskim, dobnim i spolnim.

2. Svi sudionici u izborima pridržavat će se postojećih ustavnih i zakonskih
propisa, polazeći u njihovom tumačenju od ideala slobode i jednakosti.

3. Sve političke stranke i pokreti polaze od vlastitih načela utvrđenih
u programima u kojima se beziznimno prihvaćaju međunarodni pravni i politički
standardi javnog djelovanja, potvrđeni u osnovnim općeprihvaćenim dokumentima
o ljudskim pravima, zaštiti čovjeka i prirode, pće solidarnosti i tolerancije

4. U provođenju slobodnih demokratskih izbora u kojima su građani osnovni
subjekt odlučivanja, sve političke i druge organizacije koje sudjeluju
u izborima:

a) ravnopravno sudjeluju u svim fazama izbornih procesa, konkurirajući
svojim programima i kandidatima za funkcije vlasti u skupštinama društveno-političkih
zajednica s pravom i dužnošću da kao politički subjekti koji su na osnovi
zakona legalizirani prezentiraju javnosti programe i kandidate,

b) imaju ravnopravan tretman u predstavljanju programa i kandidata javnosti
i na toj su im osnovi pod jednakim uvjetima dostupna sredstva javnog informiranja.

5. U toku predizborne kampanje stranke i njihovi kandidati neće vršiti
pritisak na nezavisna i ostala nestranačka javna glasila i njihove radnike
u cilju pridobijanja za vlastiti program i favoriziranja na račun ostalih
svojih konkurenata.

6. Sve političke stranke i pokreti u Hrvatskoj, težeći socijalnoj i
nacionalnoj emancipaciji svakog pnjedinca i naroda u Hrvatskoj i Jugoslaviji,
posvjedočuju svoju odgovornost pred teškim ekonomskim, socijalnim i političkim
stanjem zemlje.

7. Političke stranke i pokreti jamče vlastitim stavom da nitko ne bi
trebalo da se boji demokracije niti itko smije u demokraciji živjeti u
strahu; nitko nema razloga da strahuje od slobodnih demokratskih izbora.
Demokracija je sloboda - prava i temeljna pobjeda svakog čovjeka i svih
ljudi.

II. Načela humanosti

1. Sve stranke i pokreti potvrđuju svoju odlučnost da u demokratskoj
Hrvatskoj nitko ne može biti diskriminiran zbog svoje vjere, nacije, rase,
spola, niti zbog bilio kojeg političkog čina učinjenog u prošlosti.

2. Stranke i njihovi kandidati u svojim predizbornim govorima i obraćanju
javnosti neće omalovažavati, ružiti i izmišljati fizičke, psihičke i druge
osobine svojih konkurenata.

3. Stranke i njihovi kandidati neće širiti neistine i insinuacije o
privatnom životu i radu konkurentskih kandidata.

4. Sve stranke i pokreti, zajednički i pojedinačno, moraju biti jamac
i oslonac svakom čovjeku i svim ljudima u ostvarivanju njihovih političkih
i socijalnih prava, u očuvanju njihove slobode i ljudskog dostojanstva.
Stoga je dužnost svih stranaka i pokreta da zaštičuju svakog čovjeka bez
obzira kojoj stranci ili pokretu pripada.

III. Načela tolerancije

1. Svi sudionici u izborima preuzimaju obvezu da neće pozivati na nasilje,
širiti nacionalnu, vjersku ili rasnu mržnju ili poticati neravnopravnost
spolova.

2. Svaka stranka i pokret mora poštovati pravo svakog pojedinca na njegove
vrijednosti, otklanjati tegobe njegova života u današnjici istrah u budućnosti.
Svi zajedno dužni smo pamtiti našu zajedničku povijest stradavanja, progona,
predrasuda, nesnošljivosti, siromaštva i nepravde, te posvjedočiti privrženost
zajedničkim osjećajima solidarnosti i razumijevanja.

3. Stranke kao i njihovi kandidati neće u toku predizborne kampanje
neargumentirano napadati konkurentsku stranku i njeno vodstvo, kao što
neće neargumentirano omalovažavati ni historijske ličnosti na čije se djelovanje
stranke programski oslanjaju.

Klasa: 013-03/90-01/10

Urbroj: 6504-90-1/35

Zagreb, 20. ožujka 1990.

Predsjednik Republičkog odbora za nadzor izbora

**Jadranko Crnić v. r.**

Ostalo, NN 13/1990-186
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)